LR ŠMM 2012 m. gegužės 30 d. įsakymu Nr. V-899 patvirtinta Pedagogų kvalifikacijos tobulinimo koncepcija, kurios pagrindinė samprata, kad kvalifikacijos tobulinimo procesas turi užtikrinti dermę tarp individualių pedagogo poreikių, švietimo įstaigos poreikių ir nacionalinių poreikių. Individualūs pedagogo profesinio tobulinimosi poreikiai suvokiami kaip galimybė realizuoti asmeninius gebėjimus, polinkius bei siekius; įveikti problemas, kurios yra kliūtis geresniems profesinės veiklos rezultatams ir pasitenkinimui darbu. Švietimo įstaigos pedagogų kvalifikacijos tobulinimo poreikiai suvokiami kaip galimybė darbuotojams įgyti stokojamas kompetencijas, svarbias darniai įstaigos veiklai ir jo bendruomenės išsikeltų uždavinių įgyvendinimui. Mokytojo kvalifikacijos tobulinimo poreikiai kinta, priklausomai nuo vidinių ir išorinių švietimo sistemos kaitos veiksnių. Kvalifikacija yra svarbiausias kompetencijos kriterijus. Siekdamas garantuoti sėkmingą mokymo/si procesą, mokytojui jau nebeužtenka vien tik profesijos kompetencijų, vis dažniau ir garsiau kalbama apie mokytojo pasirengimą paruošti moksleivį gyvenimui: socialiniai gebėjimai, ugdymas karjerai ir t. t. Tai reikalauja iš mokytojo naujų darbo metodų, formų, naujų mokymosi pasiekimų vertinimo metodų, keičiasi mokytojo vaidmenys bei mokymosi santykis. Visa tai skatina mokytoją ne tik kelti kvalifikaciją, bet ir tyrinėti jo kvalifikacijos tobulinimo poreikius. Todėl Prienų švietimo centras norėdamas išsiaiškinti mokytojus poreikius, kvalifikacijos tobulinimo renginių kokybę, po kiekvieno seminaro atlieka dalyvių apklausą.

**2013 m. Kvalifikacijos tobulinimo renginių respondentų apklausų apibendrinimas**

**Tikslas**- išsiaiškinti kaip Prienų švietimo centras tenkina savo klientų poreikius.

**Tyrimo uždaviniai:**

1. Identifikuoti Švietimo centro problemas, organizuojant mokytojų kvalifikacijos tobulinimo renginius.

2. Apžvelgti ir apibendrinti formalios mokytojų švietimo raidos kokybę bei poreikius.

**Tyrimo metodika** – duomenų surinkimui pasirinktas anketinės apklausos metodas.

**Tyrimo objektas** – Prienų rajono mokytojų nuomonė apie mokytojų kvalifikacijos tobulinimo svarbą.

2013 m. m. apklausoje dalyvavo 363 respondentai.

**Anketose buvo pateikti šie klausimai:**

**Ar seminaras buvo naudingas**?

86 % seminarų dalyvių įvertino penketui. 13 % seminarų dalyvių įvertino ketvertui. Abu vertinimus sudėjus kartu galima teigti , kad seminarai dalyviams yra labai naudingi.

**Ar Tau svarbu tai, ko išmokai ?**

85 % apklaustųjų į šį klausimą atsakė penketui, tai reiškia , kad jiems labai svarbu tai, ko išmoko. 14 % įvertino ketvertui. Labai svarbu tai, ko išmoko vertina net 99 % seminarų dalyvių.

**Ar gautas žinias panaudosi savo praktiniame darbe** ?

61 % seminarų dalyvių įvertino penketui,23 % įvertino ketvertui . Galima teigti, kad 84 % seminarų dalyvių pritaikys įgytas žinias savo praktiniame darbe. Tai labai aukštas seminarų įvertinimas.

**Kas buvo reikšmingiausia**?

Seminare visa pateikta medžiaga labai reikšminga atsakė 42 % dalyvių, geroji patirtis 23%, teorinės žinios 15 %, įgyvendinimo metodai 10 %. Galima teigti, kad seminarai dalyviams yra naudingi. Dalyviai pageidauja pasidalinti savo gerąją patirtimi. Kiek mažiau norėtų girdėti apie įgyvendinimo metodus, teorines žinias. 10 procentų dalyvių nieko neatsakė .

**Ką manote apie lektorių kompetenciją**?

 79 % lektorių kompetenciją vertina gerai ir labai gerai. 9 % vertina patenkinamai. 11 % seminaro dalyvių neatsakė į šį klausymą. Todėl galima teigti, kad nenori vertinti lektoriaus kompetencijų.

**Kaip Prienų švietimo centras tenkina poreikius** ?

 87 % visų seminaro dalyvių Švietimo centro veiklą vertina gerai ir labai gerai. 11 % patenkinamai. Todėl galima teigti, kad Prienų švietimo centras tenkina savo klientų poreikius.

**IŠVADA.** Apklausos rezultatai leido suformuluoti išvadas dėl vykdytų mokymų organizavimo ir pateikti rekomendacijas dėl ateityje organizuojamų panašių mokymų. Tyrimo metu buvo parengta apklausos anketa ir apklausti seminarų dalyviai. Apklausos metu buvo siekiama atskleisti dalyvių nuostatas dėl mokymų organizavimo, darbo krūvio, privalumų ir trūkumų. Apklausos metu gautų respondentų atsakymų analizės pagrindu buvo suformuluotos praktinės rekomendacijos mokymo kursų organizavimo efektyvumui didinti bei pasiūlymai dėl ateityje organizuojamų panašių mokymų. Klientai gauna žinių, kurias gali pritaikyti savo asmeniniame darbe. Jiems yra labai svarbu tai, ką jie sužino seminaro metu. Seminarus veda aukštos kompetencijos lektoriai. Prienų švietimo centras savo dalyviams sudaro sąlygas tobulinti savo kompetencijas, įgyti naujų žinių ir gebėjimų. Suskaičiavus statistinius duomenis galima teigti, kad 2013 m. m. Švietimo centro organizuotus kvalifikacijos tobulinimo seminarus seminaro dalyviai vertina gerai ir labai gerai.